หมาก-มิว ฟีลกู๊ดสุด เอาอยู่ทุกลุค ใน อกเกือบหักแอบรักคุณสามี 
โดนใจหนักมาก บอกเลย สำหรับเคมีความน่ารักของ พระนางสายฟีลกู๊ดคู่ใหม่ หมาก ปริญ และ มิว นิษฐา ในละคร อกเกือบหักแอบรักคุณสามี ช่อง 3 ที่จับมือกันกวาดเรตติ้งเปิดตัววันแรกไปได้อย่างสวยงาม แถมโกยคำชมถล่มโซเชียล จนติดเทรนด์ทวิตเตอร์แต่มากกว่าฝีมือการแสดงที่สด แปลกใหม่ น่ารัก จนลงตัวไปทุกอย่างในเรื่องนี้ ยาแรงอีกหนึ่งเม็ดที่เยียวยาความสุขในช่วงโควิด-19 ที่ต้องอยู่บ้าน หยุดเชื้อ เพื่อชาติ คือ การดึงเอาความประทับใจในวัยเรียน ความทรงจำในวัยเด็ก หวนกลับมาอีกครั้ง ผ่าน พี่เธียร น้องเมย ในวัยหน้ามัธยม ผมมหาลัย เพราะไม่ว่าจะมาในลุคไหน ผมทรงไหน หมาก-มิว ได้ใจคนดูไปเรียบร้อยแล้ว โดยเฉพาะ ผมหน้าม้าของ มิว ที่ไม่ว่าจะปล่อยยาว หรือมวยผม ถักเปีย รวบตึงแบบธรรมชาติ ได้ทั้งลุค เซอร์ หวาน เท่ โดนใจไปซะทุกทรง แต่ที่พูดถึงกันหนักๆ ก็เห็นจะเป็นทรงยอดฮิตเด็กมัธยมยุคก่อน ทรงม้าเต่อ บ๊อบติ่งหู ปลายงุ้ม บวกกับเหล็กดัดฟันยอดฮิตในตอนนั้น ลุคนี้มิวฟาดได้อยู่หมัด ดึงความทรงจำช่วงวัยมัธยมได้ดีเว่อร์ ส่วน หมาก ในชุดมัธยมกับผมรองทรงสั้น ก็หล่อ เท่ ใสๆ ตามสไตล์ บวกกับการเล่นบาส เล่นดนตรี นี่แหละ เรื่องจริงของเด็กวัยนั้นที่โคตรเท่อ่ะเอาเป็นว่าวันนี้ขอรวมภาพ ลุคสุดปั๊วะ ผมสุดปัง ของหมาก มิว มาให้ได้ส่องกัน ขอย้ำแรงๆ ว่า เรื่องนี้ ป้ายยาแรงเว่อร์ โอ๊ยไม่ไหวล้าววววว ส่องกันตามอำเภอใจจ้ะ ส่วนใครจะแคปภาพไปลองทำตาม ไม่ว่ากันเด้อ แต่ยังมีอีกหลายมุมที่น่ารักในเรื่องนี้ ตามดูกันได้ทุกวันจันทร์-อังคาร เวลา 20.20 น. ทางช่อง 3อ่านเรื่องย่อนิยายไทยรัฐทุกเรื่อง คลิก
โดนใจหนักมาก บอกเลย สำหรับเคมีความน่ารักของ พระนางสายฟีลกู๊ดคู่ใหม่ หมาก ปริญ และ มิว นิษฐา ในละคร อกเกือบหักแอบรักคุณสามี ช่อง 3
อกเกือบหักแอบรักคุณสามี,นิยาย,หมาก ปริญ,มิว นิษฐา,ละคร